La secció “Parlem amb” del web de la DO Catalunya ha recollit durant més de 3 anys, converses amb convidats de perfil divers per donar una mirada pròpia i molt particular sobre el món del vi. Un espai per a la reflexió i el debat, us en deixem un resum en aquest vídeo!\nParlem amb… el sommelier Joan Lluís Gómez. El Joan Lluís Gómez treballa des de fa prop de 10 anys encapçalant el servei i la gestió de la carta de vins al restaurant Sant Pau de Carme Ruscalleda que acull prop de 800 referències de vi de tot el món.\nParlem amb… Miguel Gallardo. Reconegut il·lustrador i autor de còmics amb un llarg recorregut professional des de l’època del tebeo underground fins a l’actualitat, Gallardo és un dels artistes que protagonitzen els ‘Vinòmics’, el projecte que marida vi i còmic i que acabar d’estrenar la seva segona temporada. Els Vinòmics es poden seguir mensualment (el tercer dijous de cada mes) a través d’aquesta mateixa pàgina web.\nParlem amb… Membres del col·lectiu ‘A taula, vi català’. Una iniciativa promoguda des de la DO amb l’objectiu de reconèixer la divulgació del vi de proximitat amb denominació d’origen que duen a terme els restauradors.\nParlem amb… Marc Martínez. Actor, director, cantautor i músic, en Marc és també un gran amant del vi. Tot i assegurar que no és un expert en la matèria, sí que diu saber detectar quan un vi és bo i quan no.\nParlem amb… Kike Piñeiro i Eloy Cancela. Ells són els responsables del restaurant A Horta d’Obradoiro, en Santiago de Compostela, i van ser els encarregats d’harmonitzar el tast de vins de la DO Catalunya a Enofusión 2017. Mediterrani i Atlàntic units en un mateix espai.\nParlem amb… El periodista Xavier Graset, director i presentador del programa ‘Més 324’, al canal informatiu 3/24, és un apassionat del món del vi a més d’un gran defensor dels vins catalans, dels quals se’n declara “militant”.\nParlem amb… Aida Oset, actriu i cantant, coneguda pel gran públic gràcies a la sèrie ‘El Cor de la Ciutat’, i més recentment per la seva participació en l’exitosa’ Cites’. Actualment es troba entre el repartiment del musical ‘Molt soroll per no res’, que dirigeix l’Àngel Llàcer al Teatre Nacional de Catalunya.\nParlem amb… Quart Primera és un grup de música pop amb reminiscències folks liderat per Pere Jou. Va començar a caminar fa 10 anys, organitzant concerts a petita escala a salons de cases particulars. Ara, amb el tercer disc al mercat, rematen la seva gira als Terrats en Cultura de Barcelona, on no podia faltar una copa de vi DO Catalunya.\nParlem amb… Manel Fondevila, un dels vinyetistes més coneguts i reconeguts del país. Ha creat infinitat d’historietes per a ‘El Jueves’, a on va néixer la seva famosa sèrie La Parejita, i és el pare de la revista satírica ‘Orgullo y Satisfacción’. Actualment forma part de l’equip dels Vinòmics, el projecte que marida vi i còmic i que es pot seguir al web de la DO Catalunya.\nParlem amb… el xef Quim Casellas, guardonat amb Estrella Michelin, sobre l’èxit del seu restaurant Casamar a Llafranc i la seva passió pel producte de proximitat i el vi català, després del tast harmonitzat que vam co-organitzar a Alimentaria 2016.\nParlem amb…Josep Pedrals que ens rep a la seva biblioteca familiar per xerrar sobre la seva trajectòria poètica i les seves trobades i experiències en el món del #vi.\nAquest mes el protagonista de “Parlem amb…” és Llucià Ferrer, un comunicador nat, un home de ràdio i un apassionat del món del vi i la gastronomia.\nAvui parlem amb… el Mag Lari. Ens desplacem fins al Teatre Condal de Barcelona per trobar-nos amb un dels mags més reconeguts pel gran públic. Sota els focus del teatre, xerrem amb ell sobre la seva precoç carrera i com veu el món del vi.\nParlem amb…Lluís Tolosa, sociòleg i escriptor. Ha dedicat gran part de la seva carrera professional al coneixement del vi i el seu territori, circumstància que ha plasmat en una dotzena de llibres, inclòs el darrer ‘Barcelona Wine’.\nParlem amb l’actor Isaac Alcayde, que ens obre les portes de casa seva per parlar del projecte que va iniciar ara fa ja 3 anys i que el manté ocupat quan no està rodant o dalt d’un escenari. És el seu bar a L’Escala: Medusa, un lloc per gaudir de la cultura, la gastronomia i el vi, davant del mar.\nParlem amb Josep Roca, tot un referent i un dels més grans ambaixadors de la cultura del vi al món. Des del 1r Congrés Internacional d’Enoturisme de Girona, parlem de #vicatalà amb en Pitu Roca, que dirigeix, conjuntament amb els seus dos germans, El Celler de Can Roca, considerat el millor restaurant del món.\nParlem amb Jordi Herrera. El xef responsable del restaurant Manairó de Barcelona, guardonat amb una Estrella Michelin des de 2008. La seva cuina és creativa i valent, un reflex a taula del que és la seva personalitat.\nParlem amb Fermí Fernández. Conegut i reconegut pel gran públic sobretot gràcies a la televisió. El Fermí es troba immers actualment en un projecte teatral que té molt a veure amb el món del vi: ‘El Sommelier’.\nEl cantautor, poeta i referent gastronòmic Pere Tàpias torna aquest estiu a Catalunya Ràdio amb les seves ‘Tàpias Variades’. Aprofitem per xerrar amb ell sobre gastronomia, cultura i, és clar, bon vi!\nEls Amics de les Arts xerren sobre música, cultura i vi amb la DO Catalunya quan celebren el seu 10è aniversari. Justament el grup va ser l’encarregat de cloure el 10è aniversari de la DO fa 6 anys. Tot un bon maridatge.\nXavi Ayala, sumiller i co-fundador de “Vi per vida”. Ens explica l’activitat de l’associació benèfica que recapta fons per a la investigació contra la metàstasi del càncer en macrotastos de vi amb gran èxit i suport del sector del vi català\nDel Víctor Quintillà se n’ha parlat molt en els últims temps. Motius sobrats: ja l’any 2012 va ser considerat el millor Jove cuiner per l’Acadèmia Catalana de Gastronomia i el seu restaurant Lluerna (2001), que porta amb la seva dona, la cap de sala i sommelier Mar Gómez, va rebre la primera estrella de la Guia Michelin\nCarles Xuriguera i Fel Faixedas treballen junts des fa gairebé 20 anys. Junts van participar en la formació de Teatre de Guerrilla i ara amenitzen La Tribu de Catalunya Ràdio a diari. Però a més d’amants del teatre, de la ràdio i de la televisió, són amants del vi català. En aquesta conversa amb la DO Catalunya, ho deixen més que clar….\nCarlos Latre, un autèntic winelover, és el protagonista de l’última conversa “Avui parlem..” del web de la DO Catalunya. Amb un dels actors cómics i imitadors més estimats de l’Estat, xerrem sobre la seva passió pel vi i sobre com seduir a un públic tan heterogeni com el seu. A més, en Carlos ens regala algunes de les seves fantàstiques imitacions.\nAvui parlem sobre el vi a l’Imperi Romà amb la Mònica Miró\nNova conversa del cicle “Parlem amb…” de la @DOCatalunya amb Josep Sucarrats, director de la Revista Cuina i col·laborador ‘gastronòmic’ de multitud de mitjans, que acaba de publicar, conjuntament amb Sergi Martín,”Històries de la Barcelona Gormanda”. Quin paper té el vi en aquesta ‘Barcelona Gormanda’? Ho descobrim amb ell.\nNova conversa del cicle “Parlem amb…” de la @DOCatalunya. En aquesta ocasió, xerrem amb l’escriptora Empar Moliner sobre la seva passió pel vi i sobre com apropar-lo al públic més jove.\nEl periodista Marcel Gorgori necessita poques presentacions i és que resulta un rostre molt popular gràcies a la seva ditalada experiència en televisió i en la ràdio. El seu nom està lligat a dos passions: l’òpera i el vi. En Clau de Vi, Nit d’Arts o Va d’Òpera són només alguns dels programes que han quedat en la retina de l’espectador.\nAvui parlem… sobre Dieta Mediterrània i Vi\nAvui parlem… De calçots i vi DOCatalunya. Alimentària 2014\nLa DO Catalunya presenta una nova conversa, en aquesta ocasió amb l’escriptor Joan C. Martin que ens ofereix una perspectiva històrica del vi català.\nLa tercera conversa del cicle “Parlem amb…” ens porta a conversar amb el periodista Ramon Francàs. Col·laborador de diversos mitjans com La Vanguardia, Vinos y Restaurantes, Planeta Vino o Selectus Wine i director adjunt del Diari de Vilanova. Conversem amb ell i coneixem la seva visió com a comunicador en el món del vi.\nSegona conversa del cicle ‘Avui parlem amb…’: Meritxell Falgueras ha esdevingut una de les sumillers i periodistes especialitzades amb més ressò mediàtic, des de que amb 25 anys va guanyar el Nas d’Or com a Jove Promesa. Hereva d’una llarga tradició familiar vinícola, reflexionem amb ella entorn el món del vi i la seva personal visió.\nEntrevista complerta a Joan Gómez Pallarès.\nAutor del bloc De Vinis. Guanyador del 1r concurs BlocDOCat, al millor bloc vitivinícola català organitzat per la DO Catalunya.\nAutor d’una àmplia bibliografia (literatura llatina, epigrafia llatina en vers inscripcions musives també gastronomia romana), acaba de publicar\n“Vinos Naturales en España” (RBA, 2013). Catedràtic de Filologia Llatina del Departament de Ciències de l’Antiguitat i de l’Edat Mitjana de la UAB i recentment nomenat Director de l’Institut Català d’Arqueologia Clàssica.


El Messies serà sempre nostre (i dels presos)\nCrònica de la interpretació multitudinària de l'oratori de Händel de dissabte als Lledoners\n30.12.2018 - 11:34\nActualització: 30.12.2018 - 12:34\nQuan Händel va estrenar El Messies l’any 1742 va destinar-ne els beneficis a una presó i un hospital de Dublín. Poc podia pensar que, gairebé tres segles més tard, el seu oratori seria interpretat de manera professional davant una presó catalana com a mostra de solidaritat envers uns presoners polítics tancats injustament. O potser sí, i per això va escriure això de I will shake all nations, and the desire of the nations shall come (‘faré tremolar totes les nacions i el desig de les nacions arribarà’) a la primera intervenció del baix.\n[FOTOS I VÍDEOS] Milers de persones als Lledoners converteixen ‘El Messies’ de Händel en un clam a la llibertat emocionant\nPassaven pocs minuts de les deu del matí d’ahir dissabte i els cotxes més matiners ja enfilaven cap a les zones destinades a l’aparcament a la vora de la presó dels Lledoners, seguint les indicacions de voluntaris amb armilles grogues. Com ja havia passat algunes altres vegades, més tard es formarien cues ben llargues i els menys previsors finalment aparcarien quan el concert ja hauria fet estona que s’hauria acabat. Tot i així no es va sentir ni una botzina, en una nova mostra d’aquest civisme que comença a posar nerviosa alguna gent.\nA les 11 del matí, amb molt pocs graus de temperatura i un sol que no aconseguia de perforar els núvols i la boira, mig miler de cantaires i una cinquantena d’instrumentistes van fer la primera i única prova de so, sota la batuta d’un Alfred Cañamero enfilat damunt uns palets de fusta. Experimentats els uns i professionals els altres, aviat ho van tenir lligat. Sense micròfons ni altaveus, en una elevació del pla dels Lledoners a pocs metres de la presó on hi ha tancats set (o més) homes plens de raó, com canta Raimon, el concert podia començar.\nVa ser a les 12, puntualment, hora en què els interns poden sortir de les cel·les. Va engegar amb el ‘Al·leluia,’ excepcionalment, que després tornaria a sonar en el lloc que li correspon, per donar més opcions als presos d’escoltar pel cap baix una vegada la peça coral més famosa. Amb un so net i potent, els fragments bíblics de l’Antic Testament que narren la futura vinguda del Messies feien cap als patis de la presó, i qui més qui menys s’imaginava els presos polítics parant l’orella i notant l’escalf de la seva gent. Comfort ye, comfort ye my people (‘consoleu, consoleu el meu poble’).\nLa iniciativa d’una vigatana que va anar a cantar cançons als Lledoners a principi de desembre, entomada al cap de poc per l’Associació El Messies Participatiu, que ja no necessita ni la Caixa per a organitzar el tradicional i reeixit concert a Barcelona, va ser tot un èxit. Segons els organitzadors, ahir es van aplegar unes nou mil persones als Lledoners, cosa que converteix aquesta cantada en una experiència única i inèdita al món. Una més.\nEn acabar, els músics miraven d’escalfar-se les mans i tothom agraïa els esforços del sol per a apujar la temperatura d’algun grau. N’hi havia que compartien el cafè dels termos, alguns altres afegien un desig a l’arbre de Nadal ple de llaços grocs de l’esplanada. Molts es feien fotografies amb la presó de fons, els més experts deien que ‘allà mengen i allà dormen’, assenyalant els diferents mòduls. ‘On anem a dinar?’ preguntaven uns, ‘hem d’anar a cantar a Madrid quan se’ls enduguin’, proposaven decidits uns altres. Un noi que fa anys que viu a Nova York explicava orgullós que el seu pare era un dels cantants.\nCom tot allò que envolta els presos polítics, el concert d’ahir també tenia un punt d’irreal, no pas de surrealista. T’allunyes una mica de l’escena i veus aquella munió de gent un dissabte fred entre Nadal i Cap d’Any fent música i escoltant-la enmig de camps llaurats, a pocs metres d’una presó grisa com totes les presons, i penses que no pot ser veritat, que algú sortirà de sobte i dirà que ha estat una broma de mal gust i que la càmera que ho enregistrava tot és amagada allà darrere. Però no, aquesta és de fa massa mesos la trista realitat de Carme Forcadell, Dolors Bassa, Jordi Cuixart, Jordi Sànchez, Oriol Junqueras, Jordi Turull, Quim Forn, Raül Romeva i Josep Rull. La solució ens la dóna El Messies: Let us break their bonds assunder, and cast away their yokes from us (‘trenquem els seus lligams, traguem-nos el seu jou!’).


L’ATM ha compensat prop de 200.000 títols de transport afectats per l’estat d’alarma de la primavera 2020 - ATM\nAtenció a l'usuari Atenció a l'usuari\nWorkplace Mobility Plan\nL’ATM ha compensat prop de 200.000 títols de transport afectats per l’estat d’alarma de la primavera 2020\nContent updated on 19 Jan 2021\n• Les compensacions pels viatges perduts durant la primera onada de la pandèmia covid-19 s’han fet al llarg de 6 mesos, majoritàriament durant juliol i setembre.\nFotografia de Recupera els teus viatges\nEl termini obert per a la compensació de les T-jove afectades per les restriccions d’assistència presencial a les universitats de la passada tardor finalitza el proper 31 de gener.\nL’Autoritat del Transport Metropolità de l’àrea de Barcelona va engegar el passat 1 de juliol el procés compensatori d’aquells títols de transport públic amb limitació temporal que no van poder ser utilitzats durant l’estat d’alarma del passat mes de març. Fins el 31 de desembre, s’han comptabilitzat 196.411 compensacions realitzades: 165.430 de les quals s’han fet a través de l’operativa de validació (perllongament automàtic de la caducitat dels títols en validar-los a qualsevol punt del sistema) i altres 30.981 s’han fet via formulari ATM (compensacions.atm.cat).\nEl valor econòmic de les compensacions fetes a aquestes gairebé 200.000 persones usuàries s’eleva a 4.900.000 €, resultant-ne un import mig compensat per cada sol·licitant de 25 euros.\nEn curs el procés de compensació de T-jove\nFins el 31 de gener del 2021, els estudiants universitaris amb una T-jove validada abans del 16 d’octubre -i que per tant caducarà com a tard el 12 de gener del 2021-, poden sol·licitar a l’ATM la compensació dels dies lectius en què no han pogut utilitzar el títol per les restriccions aplicades pel Procicat. Des de l’inici d’aquest segon procés compensatori el passat 26 de novembre, s’han rebut més d’11.000 sol·licituds de compensació.\nA més de la pàgina web, les persones usuàries disposen d’una centraleta per als dubtes específics dels casos de compensacions fins el 31 de gener, al telèfon 93 120 53 30 (dilluns a divendres no festius, de 9 a 21h). En qualsevol cas, el sistema impulsat per l’ATM ha evitat qualsevol consulta o gestió presencial als punts d’atenció de la xarxa.


Els parcs naturals celebren el Dia Mundial dels Ocells ·\nEls parcs naturals celebren el Dia Mundial dels Ocells\nUn total d’11 parcs naturals organitzen activitats al voltant de l’ornitologia\nCigonyes al Parc Natural dels Aiguamolls de l’Empordà\nAquesta diada del 4 d’octubre se celebra cada any de manera multitudinària a la major part d’espais naturals protegits per acostar el món dels ocells i els seus hàbitats a la ciutadania, donar a conèixer la diversitat i l’interès de les espècies presents, i transmetre els problemes de conservació que les afecten.\nEls parcs naturals organitzen diversos actes aquest cap de setmana amb motiu del Dia Mundial dels Ocells, el proper diumenge, 4 d’octubre. Les activitats es realitzaran al Parc Nacional d’Aigüestortes i Estany de Sant Maurici, als parcs naturals de l’Alt Pirineu, Cadí-Moixeró, Delta de l’Ebre, Serra de Montsant, Aiguamolls de l’Empordà, Montgrí, les Illes Medes i el Baix Ter, Cap de Creus i Zona Volcànica de la Garrotxa. L’objectiu és divulgar l’observació dels ocells com a mitjà per conèixer i respectar la natura.\nA les 16h, al Far de Cap de Creus, seguiment de la migració d’ocells a la punta de cap de Creus\nA les 20:30h, a la sala de l’oficina de turisme de Roses, presentació del llibre “Anuari Ornitològic de Cap de Creus 2006-2010” i xerrada sobre els ocells de Roses\nA les 18:00h, a l’Ecomuseu de les Valls d’Àssua (Llesuí), activitats gratuïtes i adreçades principalment als infants. Taller de menjadores i jocs per aprendre divertides curiositats dels ocells.\nA partir de les 9:45h, portes obertes al Centre de Recuperació de Fauna Salvatge del Parc. L’Estació Biològica del Canal Vell obre les portes al públic perquè la pugui visitar de forma guiada i conèixer les tasques que s’hi duen a terme. El Centre compta amb una de les instal·lacions més avançades de recuperació de fauna salvatge, sobretot d’aus aquàtiques.\nTrobada a l’Ecomuseu de Deltebre a les 9.45 h. Activitat gratuïta. Places limitades.\nDe 10 a 13h, Sega de l’Arrosvolució 000. Sega tradicional de l’arròs amb eines tradicionals i a mà i observació de les aus dels arrossars. Reserva Natural de Riet Vell.\nA partir de les 8:30h, a l’observatori del Ter Vell, Jornada d’anellament científic d’ocells. L’activitat és gratuïta, però cal inscripció prèvia.\nJornada d’anellament científic a la Mollera d’Escalarre i al riu Segre\nActivitat Bestioles de Nit. Sons i ombres de cuques, gripaus i ocells de nit! Ruta a peu, a vegades crepuscular, que apropa la fauna nocturna de la Garrotxa a través de l’observació i l’escolta dels seus sons en ambients humits.\nObservació d’aus des dels miradors del Parc. De 10 a 13.30h.\nSega de l’Arrosvolució 000. Sega tradicional de l’arròs i observació d’aus. De 10 a 13h. Reserva Natural de Riet Vell.\nD’11:30 a 13:00h, visita guiada “La reserva integral dels Estanys: Vilaüt i els ocells que hi viuen”\nParc Natural de la Zona Volcànica de la Garrotxa. Observació dels ocells dels Paratges de la Moixina, al Parc Nou (Olot)\nA les 8:00h, sortida per a la iniciació en el coneixement dels ocells, a càrrec de membres de l’Institut Català d’Ornitologia. Activitat gratuïta però amb inscripció prèvia\nSortida d’un matí des de Margalef pujant pel riu Montsant amunt per observar ocells de muntanya mediterrània. Guiats per l’ornitòleg Abel Julien de l’ICO, es farà un recorregut en el qual s’espera observar i identificar ocells propis de conreus de secà, que estan en regressió a tot Europa, així com ocells de muntanya mediterrània propis de la Serra de Montsant, amb poblacions de distribució reduïda.\nI com a novetat d’aquest 2015, Any de les Biblioteques, els centres de documentació catalans amb temàtica mediambiental acolliran una exposició de documents sobre ocells al llarg del mes d’octubre.\nTags: Alimentació i Medi Natural, Departament Agricultura, Dia Mundial dels Ocells, Parc Natural del Cap de Creus, Pesca, Ramaderia\nNext Palau-saverdera organitza un concurs de fotografia dels seus dòlmens i menhirs


La Cotorra de la Vall: El festival "Sona Baixet" tanca el més d'agost i el cicle de festivals d'estiu a Tavernes\nEl festival "Sona Baixet" tanca el més d'agost i el cicle de festivals d'estiu a Tavernes\nAquest dissabte 31 d’agost s’ha organitzat, per acomiadar el mes d’agost, una festa per als menuts: SONA BAIXET. Una festa amb jocs populars, cercavila, tallers d’art, minidisc i gastroespai.\nEs tracta doncs d’un projecte que barreja diferents disciplines artístiques (des de teatre i música, fins a circ, cinema, dansa i art plàstic) en un to divertit i fresc i que aposta decididament per la cultura popular feta ara i ací. Dins d’aquest concepte també s’hi inclouen activitats pensades per als pares, però igualment aptes per als més menuts i es presenta en format festival -Sona Baixet Fest- o festa -Sona Baixet Fest(a).\nEl mestre de cerimònies del festival serà El Triangulista, personatge interpretat per l’artista i productor Francesc Burgos, que donarà detalls del desenvolupament de la jornada per a que grans i menuts no es perden detall. I tot, amb el toc d’humor satíric que el caracteritza.\nTotes les activitats del festival són d’accés lliure i gratuït. Els horaris i la informació dels espectacles es podeu consultar en el quadre que publiquem més amunt.\nPublicat per La Cotorra de la Vall a 0:14


Les obres dels carrers del Barri dels Pescadors de Palamós arriben al seu final • Ràdio Capital de l'Empordà\nLes obres dels carrers del Barri dels Pescadors de Palamós arriben al seu final\nEl projecte contemplava la millora en el paviment de tots els carrers que formen aquest sector, concretament el rejuntat dels panots\nLes obres que s’estan duent a terme als carrers ubicats al Barri dels Pescadors de Palamós arriben al seu final. Segons ha informat la Revista del Baix Empordà, actualment s’està millorant el paviment del carrer de Juan Sebastián de El Cano.\nEl projecte té la voluntat de millorar el rejuntat dels panots de tots els carrers de la zona amb l’objectiu d’eliminar les juntes obertes que hi ha entre els panots del paviment d’aquests carrers i evitar el creixement d’herba o l’acumulació de brossa. Va començar a finals de l’any passat per tots els carrers que conformen la zona del Barri de Pescadors.\nConcretament, s’han fet tasques als carrers de Joan d’Àustria, de Méndez Núñez, d’Álvaro de Bazán, un tram del de Roger de Flor, i que finalitza ara amb el de Juan Sebastián de El Cano. En total, una zona formada per 44 habitatges que a finals dels anys 50 de l segle passat va promoure l’Institut Social de la Marina en uns terrenys que va adquirir la Confraria de Pescadors de Palamós. En un inici els habitatges es van destinar a famílies de pescadors que havien arribat al municipi en la dècada dels anys 40 i 50 del segle XX.\nA grans trets els treballs han consistit en netejar amb aigua a pressió les restes acumulades a les juntes de les rajoles i tornar-les a ajuntar amb ciment per tal d’anivellar la junta i el panot. Cal recordar que l’any 2008, tot aquest sector va ser inclòs en el projecte de rehabilitació del Barri Vell de Palamós, amb la renovació íntegra del paviment dels carrers, la supressió de barreres arquitectòniques i la millora dels serveis.\nArticle anteriorConveni de col·laboració entre l’Ajuntament de Castell-Platja d’Aro i el Grup Bon Preu\nArticle següentArriba la vuitena edició dels sopars maridats dels restaurants i cellers de l’Empordà


Olga Xirinacs: PRIMAVERA DEL 20\nPRIMAVERA DEL VINT\nJulio Antonio va esculpir un mausoleu. (1 i 2)\nLa mare, els braços estesos\nsuplicant i adolorida, mira el cel.\nVetlla el fill de marbre blanc,\nun fill de gel. “El meu fill...”, i ens l’ensenya.\nFa fred de primavera calcigada\npel cavall de la Mort.\nHi ha gel a la flor dels l’ametllers,\na la flor dels cirerers\ni a la pell de les llimones.\nLa primavera del vint\nposa el gel als nostres cossos (3)\nde cara al cel, abatuts.\nNo hem tingut aquella mà\nque ens havia de cloure les parpelles (4)\ndels nostres ulls tan sorpresos.\nVam caure sense una mare,\nni pare, germans o fills.\nJulio Antonio, vas fer uns homes\ncom els difunts d’aquesta primavera.\n1 - Julio Antonio Mora d’Ebre 1889- Madrid 1919\n2 . Mausoleu Lemonier. Museu d’Art Modern de Tarragona\n3 – Ref. al Palau de gel de Getafe.\n4 – Bist du bei mir- J. S. Bach BWV508\nOlga Xirinacs - 2-4-20\nJulio Antonio va ser un escultor genial, poc conegut i reconegut, més enllà dels seus verals. Preciosa escultura, preciós poema, una abraçada.\n2 d’abril de 2020, a les 13:33\nTot i que a Mora li tenen devoció, com ha de ser.\n2 d’abril de 2020, a les 13:37\nHas fet un poema dolorosament bell.\nMolta salut, Olga.\n2 d’abril de 2020, a les 21:57\nUn poema molt bonic. Une de les coses mé tristes és no poder-se despedir dels que estimes. Quan va morir la meva mare jo era a l'Àfrica. El meu germà no va voler enderrerir l'enterrament. Jo no tenia avió i no vaig poder dir-li el darrer adèu. Una abraçada.\n2 d’abril de 2020, a les 22:38\nUn poema que reflecteix molt bé el moment en que ens trobem immersos. Ni en els nostres pitjors malsons, ens hauriem imaginat, una catàstrofe que colpejaria el món amb tanta brutalitat. Tinguem esperança en el món de la ciència per trobar una vacuna i, esperem que la humanitat n'aprengui alguna cosa de tot el que està passant. Un petó molt gran Olga!\n3 d’abril de 2020, a les 10:54\nUn poema potent, transmet molt bé el dolor pel tempsque ens ha tocat viure.\nGràcies, Olga, per la bellesa en paraules. Una abraçada.\n3 d’abril de 2020, a les 20:24\nEl gel a la flor dels ametllers dels cirerers i a la pell de les llimones, fa de protecció perquè després aquests fruits siguin més saborosos...\nSalut per tothom i quan vingui l'hora d'anar a dormir, et diré amb el pensament: Bona nit, Olga.\n4 d’abril de 2020, a les 18:58\nUn poema colpidor i bellíssim, Olga. No deixa indiferent. Has sabut posar veu al dolor de tantes i tantes persones que no es poden acomiadar ni ser acomiadades... Tinguem confiança en la ciència i en els científics que s'hi estan deixant la pell, que aviat puguin deslliurar-nos d'aquest malson.\nUna abraçada tendra, poeta.\n5 d’abril de 2020, a les 12:04\n"Vam caure sense una mare,/ ni pare, germans o fills": és duríssim això.\n5 d’abril de 2020, a les 15:12\nEls teus escrits sempre són un aprenentatge tant emocional com de continguts. Cuida't molt.\n11 d’abril de 2020, a les 23:32\nBell poema, i tan descriptiu del moment que vivim... Abraçades, amiga\n18 d’abril de 2020, a les 11:53\nROMANÇO DEL PINTOR ANÒNIM


Un mal darrer quart del Vilatorrada el condemna - Regió7 :: El Diari de la Catalunya Central\nUn mal darrer quart del Vilatorrada el condemna\nEls locals tenien el partit a l'abast, però un seguit d'errors van ser determinants\njosep guitartsant joan vilatorrada 19.10.2015 | 00:00\nGerard Carrión, que va fer dos punts, bota la pilota en un acció d´atac eudald redó\nUn parcial rebut de 19-27 al darrer quart va sentenciar el CB Vilatorrada contra un seriós i efectiu Cornellà B. Els bagencs van deixar escapar un partit que en condicions normals haurien d'haver guanyat. Exceptuant aquest darrer quart, la resta del matx va estar dintre de la tònica del bon joc, que els bagencs estan portant a terme durant aquesta temporada, però aquesta vegada això no va servir per deixar enrere en el marcador un equip que fins dissabte no havia guanyat cap partit.\nEls nervis dels locals i els disset punt del jugador visitant Jiménez va fer al darrer quart, van convertir el partit en un final agònic on el conjunt visitant va saber-se desenvolupar molt millor. Els santjoanencs també van mostrar-se descontents amb algunes decisions arbitrals que els van acabar perjudicant de forma clara. Els 20 punts del local Tejero no van ser suficients per acabar certificant una més que possible victòria del conjunt bagenc.\nEl partit arribava al final del tercer quart amb un avantatge favorable als santjoanencs per 49-44 que res no feia preveure el desenllaç final de l'enfrontament ja que fins al moment els locals havien dominat amb certa comoditat. Fins al moment, la bona actitud defensiva dels verds i el seu encert en atac havien estat determintants.\nAls darrers minuts les tornes van canviar i els visitants van saber estar més encertats i es van acabar emportant-se la victòria.


formulari d'accés i registre neta i utilitzable és a creadors. És CSS forma molt ràpida amb la validació de jQuery. El maneig d'errors, botons socials i maneig de contrasenyes és oblidat allà. Dur a viure amb un jQuery i Bootstrap.\n- Validació de jQuery\n- Disseny Bootstrap\n- Suport de WordPress\n- Correu electrònic de validació de format\n- Manipulació oblidat\n- Entrades personalitzables (interruptor d'inici de sessió - email)\n- Versió de l'IE (sense marcadors de posició)\n- Botons socials (personalitzable)\n- No hi ha imatges\n- Compatible Sass\n- Lloc per el seu logo\n- És molt ràpid i intuïtiu!\n- La documentació\n- Jquery.min.js (alliberament última jQuery)\n- Bootstrap.min.js (versió última d'arrencada)\nUTILITZAT biblioteques lliures i tipus de lletra:\n- Biblioteca de Bootstrap\n- La font Roboto\nComprovi vista prèvia en viu i captures de pantalla.\nTAXA PER FAVOR si t'agrada


Celles i pestanyes | Oncologia | Caballero+Pons | Caballero+Pons\nBellesa i cura de celles i pestanyes abans, durant i després de la quimioteràpia\nEn estètica oncològica ens podem trobar amb molts casos que depenen en gran manera de les diferents etapes de la malaltia: diagnòstic, tractament o recuperació. Per a cada situació ens enfrontem a situacions diferents, que demanden una solució específica.\nAbans de començar qualsevol tractament oncològic és bé saber que els primers efectes del mateix seran la caiguda del pèl i també de les pestanyes i celles. Per a això la millor previsió és l’enfortiment de pestanyes i celles mitjançant els productes Revitalash i Revitabrow. Amb ells enfortirem els pèls des de la seva base i evitarem en gran manera la caiguda dels mateixos.\nUna vegada iniciat el tractament oncològic, les solucions temporals per a la caiguda del cabell en el rostre són les següents:\nCella realitzada en cabell natural amb base de poliuretà. Es poden rentar i tenyir. S’apliquen utilitzant cua per a pròtesi. D’ús permanent retirant-se cada 4/5 dies per rentar la zona abans de la seva nova aplicació.\nMaquillatge basat en fibres amb pigments naturals per aconseguir un efecte de relleu. S’haurà d’aplicar al matí i retirar-se a la nit amb un desmaquillante. S’aplicarà primer una base de cua natural apta per a pells en processos oncològics.\nAmb pigments naturals per perfilar la cella. Assessorem i ensenyem a les nostres clientes a maquillarse cada dia traient el màxim partit als seus trets.\nSTRIP LASH (Pestanyes postisses): Pestanyes d’una peça que s’apliquen mitjançant una cua especial apta per a pells en processos oncològics. Ideal per a ús diari. Diferents formes i tonalitats\nA la tercera setmana, una vegada finalitzat el tractament, ja podem donar pas als tractaments definitius per a la recuperació total de celles i pestanyes.\nRecomanem la marca NeuLash California per estimular el fol·licle i accelerar el creixement del nou pèl per recuperar unes celles i pestanyes com el primer dia.\nHD+EXTENSION DE CELLES. Quan comencen a sortir els primers pèls treballarem el seu disseny mitjançant l’HD i/o l’extensió de celles pelo a pèl, fins a aconseguir la totalitat de la cella.\nO bé, se seguiran maquillando amb les fibres. Es recomana una visita cada tres o quatre setmanes per anar dissenyant la nova cella.\nQuan comencen a sortir les primeres pestanyes ja es poden aplicar les extensions de pestanyes una a una, tècnica revolucionària que ens permet estar radiants dia i nit sense utilitzar màscara de pestanyes.\nVisiti’ns en Passeig de Gràcia nº26, 2º 1ª a Barcelona. Demana cita o assessorament a través del nostre formulari web o número de telèfon o passa’t pel nostre centre.\nDemostra que no ets un robot (requerit): 8-1=?


Com col·laborar-hi\nEl manteniment i desenvolupament de les diverses Activitats i àmbits de la Fundació, requereix disposar de recursos econòmics i d’incorporar nous elements pel fons històric.\nEls recursos econòmics, regulats pel pressupost anual, s’obtenen bàsicament de les quotes anuals dels associats i de patrocinis/aportacions puntuals.\nL’ampliació del fons històric s’aconsegueix amb les donacions d’entitats, clubs i particulars, així com de compres diverses.\nFent-se soci col·laborador:\nMitjançant la quota anual de col·laborador (60€ , deduïbles a l’lRPF).\nFent una aportació única i puntual (deduïble a l’IRPF).\nEs pot fer via telefònica i/o extraient de la web el formulari d’inscripció.\nPatrocinant l’organització d’esdeveniments, activitats o actes que promocioni la Fundació.\nUn dels nostres objectius principals és el d’ampliar el fons documental de la Fundació. En l’actualitat la via primordial d’entrada de documentació són les donacions particulars, tant dels clubs com de persones; i també la cessió temporal. És per això que, demanem col·laboració i oferim les nostres instal·lacions i serveis per recollir, classificar i conservar els documents, fotografies, insígnies, medalles, revistes, samarretes, etc. que ens vulgueu fer arribar.\nA l’Arxiu Històric i el Museu, es disposa de documents i material esportiu de persones /entitats tan significades com el Pare Eusebi Millán, Marcel·li Maneja, Joan Canals, Germans Costa i Amigó, JAC Sants, Manuel Espín, Enric Piquet, Josep M. Soro, Joan Riera, Lluïsos de Gràcia, Jusato Conbde, Joan Fa, Joan C. Mitjana, Alfonso Martínez o Joventut de Badalona, entre molts d’altres.\nPel fet de ser col·laborador, podràs gaudir de les nostres instal·lacions i materials amb l’assessorament del nostre personal especialitzat, participar en les diferents activitats socials i culturals, rebre informació periòdica de les activitats i serveis organitzades per la Fundació del Bàsquet Català. Col·laborar amb clubs i entitats, recolzant-los en la celebració de les seves efemèrides, celebracions, etc.\nDescarrega't la butlleta d'inscripció com a col·laborador


Ascendeixen a 206 els vols cancellats per Vueling per la vaga al Prat fins dimarts\nPublicat 21/9/2019 15:58:19 +02:00CET\nL'aerolínia Vueling ha cancellat un total de 206 vols a l'Aeroport de Barcelona-El Prat a causa de la vaga del personal de terra d'Iberia que es perllongar fins dimarts, coincidint amb el pont de la Merc.\nLes cancellacions per aquest dissabte son d'un total de 46 vols amb destinació o sortida de l'Aeroport de Barcelona, ha informat l'aerolínia a la seva pgina web.\nLa xifra ascendeix a 54 cancellacions el diumenge, a 54 el dilluns, i és de 52 el dimarts, i Vueling recorda que la vaga és "totalment aliena" a l'aerolínia i recomana als passatgers no anar a l'aeroport.\nQUATRE DIES DE VAGA\nEl personal de terra d'Iberia a l'Aeroport de Barcelona-El Prat ha iniciat a les 00.00 hores d'aquest dissabte una vaga de quatre dies que acabar el dimarts, coincidint amb les festes de la Merc i l'últim cap de setmana d'estiu.\nEls treballadors mantenen com a petició la transformació de 400 contractes eventuals a fixos parcials, la transformació dels actuals contractes fixos parcials a contractes a temps complet i la reorganització de torn de treball per evitar línies de fins a vuit i nou dies de treball continu, a més de demanar més dies festius perqu la plantilla pugui conciliar.\nEl personal de terra ja va fer aturades els dies 27 i 28 de juliol, el 24 i 25 d'agost, i també els dies 30 i 31 d'agost, per tant aquest és el quart cap de setmana de vaga que duen a terme aquest estiu.


Taula rodona de les Jornades Internacionals entorn al Futur Monument a la Presó de Dones de les Cortsacademic and institutio...Spanish26 may 201511959Els dies 25 i 26 de novembre té lloc a la seu del Districte de les Corts, unes jornades internacionals i una exposició entorn al Futur Monument a la presó de dones de les Corts en homenatge a les dones que patiren condemna i represió en aquesta presó i les seves famílies.\nLes Veus de Les CortsSpanish3 dec 201442630Lectura homenatge pertaneny al col·loqui de les 'Jornades Internacionals i Exposició entorn al Futur Monument a la Presó de les Dones de Les Corts', els dies 25-26 de novembre de 2014, a la Seu del Districte de Les Corts.Aquesta lectura porta el disseny, dramatúrgia i proposta escènica, per part de: Carme Poll i Mamen Conte. On la seva documentació històrica prové d'algunes fonts ...\nObertura de les Jornades Internacionals entorn al Futur Monument a la Presó de Dones de les CortsCatalan3 dec 201411684Inici de les Jornades Internacionals entorn al Futur Monument a la Presó de Dones de les Corts amb un seguit d'intervencions donant la versió particular sobre el tema.Els dies 25 i 26 de novembre té lloc a la seu del Districte de les Corts, unes jornades internacionals i una exposició entorn al Futur Monument a la presó de dones de les Corts en homenatge a les dones que patiren ...\nHistòria i Memòria de les dones empresonades, el cas de les Corts. Fernando HernándezhistorySpanish3 dec 20141749Intervenció del dia 25 de novembre de 2014 a la seu del districte de Les Corts (plaça de Comes), a càrrec de l'historiador Fernando Hernández.Els dies 25 i 26 de novembre té lloc a la seu del Districte de les Corts, unes jornades internacionals i una exposició entorn al Futur Monument a la presó de dones de les Corts en homenatge a les dones que patiren condemna i represió en ...\nMemòria i vivències, les veus dels familiarshistorySpanish3 dec 201411765Recull d'intervencions de certs testimonis dintre de les Jornades Internacionals entorn al Futur Monument a la Presó de Dones de les Corts celebrades els dies 25 i 26 de novembre tindrà lloc a la seu del Districte de les Corts, unes jornades internacionals i una exposició entorn al Futur Monument a la presó de dones de les Corts en homenatge a les dones que patiren condemna i represió en ...\nConferència inaugural: Memòria i espai públic, com sociabilitzem els contra-monuments. Horst HoheiselhistorySpanish3 dec 201412204Intervenció del dia 25 de novembre de 2014 a la seu del districte de Les Corts (plaça de Comes), a càrrec de la artista alemanya Horst Hoheisel.Els dies 25 i 26 de novembre té lloc a la seu del Districte de les Corts, unes jornades internacionals i una exposició entorn al Futur Monument a la presó de dones de les Corts en homenatge a les dones que patiren condemna i represió en ...\nTaula A: Exemples internacionals. Stefanie EndlichhistorySpanish3 dec 20141709Intervenció el dia 25 de novembre de 2014 de la professora alemanya Stefanie Endlich, dins de les Jornades Internacionals i exposició entorn al futur monument a la Presó de les Dones de Les Corts.\nTaula A: Exemples internacionals. Valentina RozasSpanish3 dec 20141805Intervenció el dia 25 de novembre de 2014 de la arquitecta xilena Valentina Rozas, dins de les Jornades Internacionals i exposició entorn al futur monument a la Presó de les Dones de Les Corts.\nTaula B: Les entitats i els processos participatius, una presó invisible per a una memòria social compartidaCatalan3 dec 20141655Taula d'opinions el dia 26 de novembre de 2014 dins de les Jornades Internacionals i exposició entorn al futur monument a la Presó de les Dones de Les Corts. Intervenen: Mercè de la Torre (Dones&co); Jordi Guixé (Eurom); Núria Ricart (Cr. Polis).\nDones, monumentalitat i espai públic. Les Corts, Barcelona. Isabel SegurahistoryCatalan3 dec 20141907Les memòries col·lectives poden esborrar‐se a poc a poc, però les individuals es mantenen, i esdevenen el motor que produeix la recuperació d’aquell passat oblidat. Aquesta recuperació és la suma d’actes puntuals, que poden anar forjant en xarxa les imatges compartides d’un passat comú. Aquest està sent la dinàmica que mou des de l'any 2010 la recuperació de la memòria de la ...\nAssalts de Memòria. Projecte Ex-Presó. Daniel Godia i Daniel RayahistoryCatalan3 dec 20141754Intervenció del dia 26 de novembre de 2014 a la seu del districte de Les Corts (plaça de Comes), a càrrec del Col·lectiu Ex-presó Daniel Godia i Daniel Raya.Els dies 25 i 26 de novembre té lloc a la seu del Districte de les Corts, unes jornades internacionals i una exposició entorn al Futur Monument a la presó de dones de les Corts en homenatge a les dones que patiren condemna i ...\nMemòria Fragmentada. Francesc TorreshistorySpanish3 dec 201421923Intervenció del dia 26 de novembre de 2014 a la seu del districte de Les Corts (plaça de Comes), a càrrec de l'artista Francesc Torres.Els dies 25 i 26 de novembre té lloc a la seu del Districte de les Corts, unes jornades internacionals i una exposició entorn al Futur Monument a la presó de dones de les Corts en homenatge a les dones que patiren condemna i represió en aquesta ...


Aquí teniu per què la vostra bellesa YouTubers no us ha de donar #Goals - Internet | Desembre 2021\nEscenari: vostè, despertant-se al matí i mirant la vista a la platja, abans de dirigir-se a la cuina de la mida de Hogwarts per passar una hora picant tots els ingredients per al seu batut verd i barrejant-los al Nutribullet.\nSí, això no passa mai. I tot i així sembla perfectament natural quan Niomi Smart (deessa brillant i YouTuber) ho fa.\nEl 2016, hem acceptat YouTubers per a la bellesa i l’estil de vida com una mena de taulers d’inspoció humana. Ens hem posat d’acord amb el fet que probablement les nostres vides no seran mai semblants, i encara estem decebuts quan el nostre pintallavis Superdrug? 3 no coincideix gaire amb Tom Ford de Zoella.\nNo sempre va ser així. En el meu dia (* sacseja la canya al cel *) l’atractiu de YouTubers era que ens representessin nosaltres, nens, que no sabien ben bé què feien, però realment volien fer-ho bé. 6 anys, molta feina i moltes grans decisions empresarials després, són multi-milionaris. La seva marca s’imperia a través de diversos canals, línies de roba, música, llibres, etc. Naturalment, l’estil de vida que s’aconsegueix no reflecteix el de la majoria dels subscriptors.\nNo és que no ens sentim orgullosos dels nostres preciosos unicorns, només ens preguntem què és encara el tema #TeamInternet relatable, ara que també són celebritats realstm? Aquesta no és una pregunta retòrica, per cert, no dubteu a escoltar-ne els comentaris.\nBeauty YouTubers, especialment, ara viu el tipus de vida que no funciona malament amb la nostra existència de desastre. PER that això fa que els seus vídeos siguin inautèntics?\nDiria que, no, les seves persones amb glamour en línia no ho són necessàriament fals perquè * gasp * PLOT TWIST: són autèntics a la seva pròpia vida. Estic disposat a creure que Zoella fa servir cada setmana centenars de quilos de cosmètics al cos i discutiríem que encara és súper relatable.\nEl 2015, YouTuber Essena O'Neill va fer 'cessar' les xarxes socials, declarant-lo com un entorn no autèntic, comercialitzat.\nLes xarxes socials no són reals.\nEstic d’acord en desacord, senyoreta O'Neill. Tot i que és cert que les xarxes socials no sempre reflectiran el teu real la vida\nEl truc, si voleu mirar aquests canals aspirables i no odiar la vostra vida, és filtrar els missatges. Michelle Phan és una fantàstica vlogger i els seus vídeos són molt adorables, però no estem a punt de comprar-nos i comprar la seva gamma de productes cosmètics caríssims (ho sento, Michelle, encara us encantem). Tampoc plorem perquè no vivim en àtics àtics a Nova York. Michelle Phan és milionària. No som. I està bé.\nAixí que sí, és difícil veure YouTubers famosos com a underdogs relacionats en aquest moment. Ara són experts de gran èxit en el seu camp i això només val la pena fer-hi un clic i veure. Simplement, no us deprimeixi de cara a la seva vida de diversos milions de dòlars, K?\nLakshmis ntr pel·lícula en línia


Malgrat la seva imatge de modernitat i moderació, el país amaga grans desigualtats i la persecució de la dissidència\nEl rei del Marroc, Mohammed VI (a la dreta), reunit amb el magnat Aziz Akhannouch, guanyador de les eleccions, aquest divendres al Palau Reial de Fes. Palau Reial del Marroc / Efe\nRabatEl règim marroquí ha mostrat sempre una gran habilitat a l’hora de vendre’s a l’exterior. En un període d’efervescència al món àrab, i amb un Occident consumit per l’amenaça jihadista, el regne alauita ha sabut projectar una imatge de modernitat, moderació i estabilitat. És a dir, el soci ideal al Nord d’Àfrica per a la Unió Europea, per bé que de tant en tant la seva obsessió pel Sàhara Occidental creï algunes crisis diplomàtiques. Tanmateix, el Marroc té una cara fosca, menys evident però tampoc realment oculta: una cara de repressió, pobresa i gran desigualtat.\nDijous passat, el Marroc va rebre les felicitacions de diversos països, com Bèlgica o els Estats Units, per l’"exitosa” organització de la seva triple cita electoral. Els observadors del Consell d’Europa en van destacar la “integritat” i “transparència”. Certament, en comparació amb el simulacre electoral a Egipte, o les opaques eleccions a Algèria, els comicis al Marroc són més creïbles.\nNo obstant això, alguns periodistes van denunciar una compra de vots massiva. “La compra de vots és una pràctica comuna aquí, però mai havia sigut tan descarada com ara. Fins i tot es compraven dins els col·legis”, comenta l’analista Abdessalam Benabad. A més, l’aplicació del límit de despesa electoral és molt laxa, la qual cosa afavoreix magnats com Aziz Akhannouch, guanyador de les eleccions.\nAra bé, el principal problema del sistema polític marroquí és la selectiva violació dels drets humans que fan les autoritats. Al regne alauita, l’oposició al règim està consentida mentre no es creuin algunes difuses línies vermelles, com han pogut comprovar diversos periodistes els últims mesos. L'últim d'ells, Omar Radi, sentenciat a la primavera a sis anys de presó per violació, espionatge i per haver rebut finançament estranger il·legal. Abans van ser condemnats els reporters Taoufik Bouachrine i Souleiman Raissouni, també per càrrecs relacionats amb delictes sexuals. Tot ells havien investigat o publicat assumptes relacionats amb la corrupció del règim.\n"Els periodistes independents al país són assetjats constantment i imputats amb càrrecs absurds. Les autoritats marroquines no enganyen ningú amb aquests falsos judicis per venjança", declara Xerif Mansour, responsable per a l'Orient Mitjà i el Nord d'Àfrica del Comitè per a la Defensa dels Periodistes (CPJ), que estima que hi ha quatre periodistes entre reixes al Marroc.\nFa un temps, l'Estat solia assetjar els periodistes amb càrrecs relacionats amb activitats subversives, la qual cosa els convertia en herois. Avui en dia, en canvi, ho fa amb acusacions de tipus sexual, fet que desperta menys simpaties. "Jo crec que tenen un dossier de cadascú de nosaltres preparat, i quan creues alguna línia vermella, el treuen", explica una observadora política. El Marroc és una societat molt conservadora i el sexe fora del matrimoni està tipificat com a delicte en el Codi Penal, tot i que no se sol perseguir.\nEl Rif desafia Rabat amb protestes diàries als carrers\nA la regió del Rif, al nord del país, la repressió ha sigut a gran escala. A finals del 2016, va esclatar un fort moviment de protesta pacífica (conegut com a Hirak) amb demandes de tipus socioeconòmic en una regió amb una forta identitat amazic i tradicionalment marginada pel poder. Les autoritats van arrestar centenars de persones –fins a 2.000, segons el Hirak–, de les quals una vintena, els principals caps del moviment, encara són a la presó condemnats per càrrecs com "sedició". "La repressió fa que no es pugui fer cap acció. El moviment només està viu a les xarxes, però sempre amb perfils anònims perquè el règim també les controla", diu l'Anuar, un activista rifeny que, com desenes d'altres, ha apostat per exiliar-se a Europa.\nOstentació i pobresa\nEn l'àmbit socioeconòmic, es reprodueix la dualitat del país. D'una banda, el govern presumeix de grans infraestructures amb l'objectiu de ser l'economia més dinàmica de l'Àfrica: un tren d'alta velocitat entre Tànger i Casablanca, les plantes d'energia solar més grans del continent o la construcció d'un nou port a Tànger que s'ha situat a la primera divisió del Mediterrani, competint amb els de València o Barcelona. Ara bé, aquesta pomposa realitat conviu amb els barris de barraques i la misèria en algunes zones rurals.\n"El progrés econòmic ha beneficiat els rics, més que no pas els pobres o fins i tot la classe mitjana. En l'índex de desenvolupament humà de l'ONU, el Marroc és el país amb la posició més baixa entre els seus veïns del Magrib", comenta Intissar Fakir, investigadora del Middle East Institute. Aquest fet explica, per exemple, que la meitat dels joves marroquins vulguin emigrar a Europa, segons algunes enquestes, una realitat que es va fer palesa amb l'entrada a Ceuta de milers de migrants al maig. "La desigualtat al Marroc és molt gran. Algun dia la gent es cansarà i esclatarà tot", adverteix un taxista que ha boicotejat les últimes eleccions.\nEl Marroc ha tingut bons plans, progressistes, però el problema és la implementació i la voluntat pública d'aplicar-los ”\nIntissar Fakir Investigadora del Middle East Institute\nEl règim és molt conscient d'aquestes mancances i el rei va encarregar a un grup d'experts elaborar un informe per canviar el "model de desenvolupament" vers un creixement inclusiu. Publicat recentment, el document inclou diverses mesures ambicioses, la principal de les quals és la universalització de la sanitat pública. "El Marroc ha tingut bons plans, progressistes, però el problema és la implementació i la voluntat pública d'aplicar-los", lamenta Fakir.


‘Patis oberts’, la iniciativa on les escoles obren els seus patis fora dels horaris lectius per educar els infants en el lleure – Ràdio Sant Feliu 107.0 FM\n‘Patis oberts’, la iniciativa on les escoles obren els seus patis fora dels horaris lectius per educar els infants en el lleure\nBy Paul Marca|2021-07-06T14:45:43+02:0030 de juny de 2021|Sense categoria|0 Comentaris\nEl 5 de juliol està previst l’inici de la proposta ‘Patis Oberts’. Es tracta d’una iniciativa en què s’obren els patis dels centres educatius de Sant Feliu de Guíxols fora de l’horari lectiu.\nEl regidor d’Educació, Salvador Calabuig, comenta que “es un projecte molt ambiciós, perquè no només consisteix en obrir els patis i que els nens i nenes hi entrin. Hi ha tot un equip de dinamitzadors que organitzaran als infants perquè es puguin trobar, fer activitats junts… en resum, que s’eduquin en el lleure”.\nFa mesos que s’està preparant el projecte i la intenció “és que no només ho fem aquest estiu sinó que, un cop valorats els resultats, ho puguem allargar tot l’any”.\nEl regidor ha recordat que “aquesta és una altra acció per combatre els efectes de la Covid a l’educació. Altres són els tallers de suport educatiu i emocional que fem i la subvenció d’activitats extraescolars”.\nEls centres escolars que participen d’aquesta iniciativa són: Mossèn Baldiri i Reixach els dilluns, dijous i dissabtes; l’Estació els dimarts i divendres, i Gaziel, els dimecres. Els horaris són de les 18.30 a les 20.30 hores, des del 5 de juliol i fins el 28 d’agost. L’entrada és lliure i se seguiran els protocols anti-Covid establerts.\nL’activitat s’ha vehiculat des del PEE, el Pla Educatiu d’Entorn, i es tracta d’una actuació important, la gestió de la qual ha comptat amb la participació de múltiples agents socioeducatius de la ciutat com ara el PLIS, la direcció i consergeria de les escoles, els Serveis Socials de l’Ajuntament de Sant Feliu, Salut Comunitària, com també amb la col·laboració de pares i mares, alumnes, jovent, entre d’altres.


Revolucions per encàrrec | Associació Cultural Vibrant\nHi ha, almenys, dues maneres de plantejar-se la història. La primera, la més comuna, la concep com una sèrie cronològica de fets dins d’un espai geogràfic-polític. És la que ens han ensenyat a tots: la historiografia amb pretensions científiques basada en el número, la força, les lleis i les civilitzacions successives o paral·leles. Però hi ha una altra manera de considerar la concatenació dels factors una mica més “irracional”, que operen sobre les mentalitats dels individus i dels pobles. Si canviem el vocable “mite”, sostret de l’artilleria tecnològica dels moderns “científics socials”, i emprem el concepte tradicional de religió, potser ens entendríem molt millor i ens estalviaríem uns quants paràgrafs d’aridesa acadèmica estèril.\nLes societats europees del segle XX, en procés de conversió materialista des de les revolucions polítiques i filosòfiques del segle anterior, encara conservaven un caliu espiritual molt fort que va ser desarrelat –gairebé del tot– amb el bolxevisme, l’ateisme i l’obsessió pel consum: per tenir més que no pas per l’ésser. Altres règims totalitaris també van voler substituir el mite intemporal del cristianisme per les noves doctrines “científiques” de la raça superior predicades per llurs profetes esbojarrats. La Itàlia feixista, emmirallada en velles glòries, creixia en paral·lel i en competència amb el Vaticà, a qui no gosà absorbir, malgrat la diplomàcia desplegada.\nEn el cas català, l’Església conservava una influència important sobre les ànimes a partir de l’acció social del bisbe Urquinaona i del suport a la Renaixença dels bisbes Morgades i Torras i Bages, tot seguint l’impuls d’actualització que imprimí el pontífex Lleó XIII, i mirant de mantenir dins del catalanisme la tradició cristiana, tan amenaçada pels nous corrents de pensament laïcista, i distanciant-se de l’actitud ultraconservadora de Pius IX. L’Església catalana fou un referent per a molts fidels que s’anaven convencent de les necessitats del país en uns temps totalment nous de modernització i canvis traumàtics. Els Congressos catalanistes iniciats a finals del segle XIX donaren entitat a aquest nou corrent polític prenacionalista i l’Església no en fou absent, però, però, però…\nPerò les prèdiques laiques contra l’Església en general, importades o autòctones, van anar xopant una terra fèrtil a causa dels conflictes entre fabricants i obrers, entre propietaris i pagesos, entre empresaris i dependents. Els catecismes del comunisme autoritari o llibertari, forjats en el materialisme, l’economicisme i l’agitació de les masses, no concedia cap paper a cap creença, a cap culte que no fossin els dogmes socials impresos pels seus profetes basats en l’antinòmica “patró-dolent / obrer-bo”, sense matisos, a l’espera que del caos sorgís un nou ordre espontani capaç de substituir un model de civilització en fallida per una altra de més racional i tècnica.\nSanta Maria del Mar (1936). Només a la diòcesi de Barcelona els revolucionaris van cremar el 40% dels arxius parroquials, 172 orgues i harmòniums, i es van perdre 464 retaules. Per destruir les pintures murals feien servir foc i àcid sulfúric.\nEren homes sense més fe que cobrir la terra de fàbriques i de ciutats, de barris proletaris, de granges eficients, organitzades per les elits revolucionàries (una nova aristocràcia?) sorgides de l’anterior burgesia mitjana, una classe que no faria res més que copiar el sistema de producció capitalista, però substituint els dirigents, acabant amb el parlamentarisme liberal i imposant la seva dictadura en nom del proletariat. L’Església va rebre de valent durant els primers compassos de la República espanyola (maig de 1931) i, sobretot, a Catalunya, arran del 19 de juliol de 1936 quan molts dels seus edificis van ser cremats i enrunats, i els seus membres literalment assetjats i caçats de forma inhumana.\nBrigada de la Mort, integrada per una quarantena de milicians de la FAI que sota la direcció de Pascual Fresquet –cap d’investigació de la columna que dirigia Antonio Ortiz– van sembrar el terror a les comarques del Priorat, la Terra Alta, la Ribera d’Ebre, el Baix Camp i alguns pobles d’Aragó entre el juliol i el setembre del 1936\nUn ateisme protocol·lari? Una necessitat del moment desplegada per matar l’ànima del país? Sí, foren accions curosament “incontrolades”, un caos coreografiat destinat a assassinar religiosos i “missaires”, que tingué l’efecte d’espantar la “gent d’ordre” i trencar el catalanisme entre republicans i lligaires. Com a conseqüència lògica del terror revolucionari, degudament dirigit per les forces estatals a través de trinxeraires, delators i infiltrats, els elements conservadors van passar en massa a defensar l’opció contrària, i de manera molt eficient, perquè l’opció republicana ja no tan sols els podia significar la pèrdua del patrimoni, sinó de la pròpia vida, com va passar a més de vuit mil persones immolades a la rereguarda pels “valents” patrullers anarquistes teledirigits pel feixisme espanyol. El control dels totalitaris hispans sobre la CNT es va fer molt evident durant l’exili: els guerrillers (maquis) que tenien més relació orgànica amb la seu confederal a Tolosa de Llenguadoc van ser –tots– anihilats a causa de les delacions.\nQui manava aquells “incontrolats” que quan convenia sí que creien les consignes? El president Companys, tot i comptar amb les forces de la guàrdia civil, no va aconseguir gaire resultats per tallar aquells excessos que minvaven enormement la moral general en aquells moments en què la unitat contra el feixisme hispà, representat pels militars alçats, era indispensable, vital, i calia acabar amb aquella falsa revolució antidemocràtica. Potser Companys no va ser part activa en l’enfonsament general, però l’atac contra una part vital del poble català marcà definitivament el signe de la guerra en el nostre territori. A qui havia beneficiat el clima de violència dels anys vint, quan alguns “anarquistes” esdevingueren pistolers, o alguns pistolers es van fer passar per anarquistes? Sens dubte a aquells que es van veure legitimats a imposar la pau a trets… i a desballestar l’escadussera Mancomunitat que tant havia fet pel benestar i la modernització del país. A Primo de Rivera li va caure del cel (un regal molt treballat) l’excusa per imposar la seva dictadura i acabar amb el molest catalanisme institucionalitzat.\nBenito Corominas Solano fou un dels caps de la trama de connexió entre FAI i la Falange amb l’objectiu de crear un estat de terror entre la societat catalana per desarticular els catalanistes\nA qui interessava matar l’ànima tradicional catalana, tot destruint esglésies i matant capellans amb l’excusa de la lluita antifeixista? A aquells que volien desarrelar la relació entre el catalanisme i l’Església local per imposar després un anarcosindicalisme molt semblant al nacionalcatolicisme: tots ells invents del poder castellà, de segell imperialista i totalitari.\nA qui interessa avui tornar a convertir Barcelona en una “rosa de sang” a falta de foc? Barcelona, la ciutat dels assassinats, dels robatoris, dels okupes, de les violacions i dels atemptats islamistes? És l’acció subterrània dels grans poders polítics que actuen amb impunitat, comprant malfactors amb droga i sufragant campanyes dels “anarquistes 5.0” d’avui per afeblir allò que més temen: la força del que ahir era simple catalanisme autonomista i avui ha esdevingut independentisme sense embuts. Tornem a lluitar i ells mantenen les estratègies que els van donar bon resultat en el passat: atiar el populisme anticatalanista.\nPublicat el 7 agost 2020\nUn dels inconvenients que té això de la monarquia és que els afers familiars particulars de les cases reials poden acabar per desballestar una nació. Nacions hi ha avui i sempre n’hi ha hagut. Nació prové de “néixer”, del vincle natal natural dels individus dins d’unes comunitats culturals diferenciades. Els


Catalunya declara 16 noves morts i 1.268 casos confirmats per PCR i els indicadors pugen lleugerament La República\nACN Barcelona.-Catalunya ha sumat 1.268 nous casos de covid-19 confirmats per PCR, elevant la xifra total als 127.027, segons l’últim balanç del Departament de Salut. Són 298 positius més que […]\nACN Barcelona.-Catalunya ha sumat 1.268 nous casos de covid-19 confirmats per PCR, elevant la xifra total als 127.027, segons l’últim balanç del Departament de Salut. Són 298 positius més que els reportats fa 24 hores. La xifra de casos amb totes les proves és de 150.809 (1.383 més en les últimes hores). Des de l’inici de la pandèmia, han mort 13.221 persones per coronavirus a Catalunya, 16 més que en el darrer balanç. Els ingressats als hospitals pugen en 6 persones i són ara 768. D’aquests, 135 estan a l’UCI, 1 més que fa 24 hores. El risc de rebrot puja centèsimes, de 150,91 a 151,13, mentre que la velocitat de propagació també ho fa lleugerament, de 0,90 a 0,91.\nSegons les últimes dades del Departament de Salut, el risc de rebrot segueix per sota dels 200, però puja lleugerament en 24 hores després de diversos dies a la baixa. Entre els dies 25 i 31 d’agost, aquest indicador estava en 202,81 (per sobre de 100, el risc de rebrot es considera alt). Durant la setmana de l’1 de setembre al 7 de setembre va baixar a 185,58 i ara (setmana del 8 al 14 de setembre), se situa en 151,13, unes centèsimes més que fa 24 hores (150,91).Pel que fa a la taxa de reproducció del virus (Rt), segueix per sota d’1, però encara molt a prop, en el 0,91. Això vol dir que, de mitjana, una persona infectada transmet el virus a menys d’una persona (dada clau per frenar la propagació de la covid-19). Entre els dies 25 i 31 d’agost, l’Rt a Catalunya era d’1,04, mentre que durant la setmana de l’1 de setembre al 6 va ser d’1.En relació amb els casos confirmats per PCR, durant l’última setmana s’han registrat 6.128 casos, una xifra inferior als 7.063 positius detectats la setmana anterior. Per altra banda, la taxa de confirmats per PCR en els darrers set dies se situa en 79,88 per cada 100.000 habitants. La setmana del 25 d’agost, la taxa marcava 99,51 casos per cada 100.000 habitants, mentre que la de l’1 de setembre se situava en 92,06. Al llarg de la darrera setmana s’han fet 86.638 proves PCR a tot el territori, de les quals un 7,69% han sigut positives. La mitjana d’edat dels casos positius és de 39,58 anys.Pel que fa al total de casos des de l’inici de la pandèmia (150.809, segons l’últim balanç), 127.027 han estat confirmats per PCR, 4.545 per epidemiologia, 3.812 són casos probables, 4.870 s’han detectat a través de proves ELISA i 10.555 a través de tests serològics (les proves ELISA i els tests serològics donen informació sobre l’estat immunològic).En les darreres hores s’han notificat 16 defuncions, elevant el total de víctimes mortals a Catalunya fins a 13.221. Moltes de les morts no classificades s’han pogut col·locar ara en la categoria que els correspon pel lloc on s’ha produït la mort. Així, 8.031 han mort en centres hospitalaris o sociosanitaris (+12), 4.181 en residències (+1), 837 en domicilis i 172 segueixen sent no classificables (+3).Des de l’esclat de la pandèmia s’han registrat 16.404 casos confirmats per PCR a les residències, 67 més en comparació amb l’últim balanç. Si es tenen en compte la resta de proves, la xifra s’eleva a 18.013 (69 més).Des del març, fins a 6.500 persones que vivien en residències han mort, 12 més que fa 24 hores. D’aquestes defuncions, 2.166 s’han produït en centres hospitalaris o sociosanitaris (+10), 4.166 en residències (+1), 100 en domicilis (+1) i 68 no es poden classificar per falta d’informació.Regió sanitària de Barcelona: els indicadors estan en valors similarsA la regió sanitària de Barcelona ciutat, que inclou la capital catalana, Montcada i Reixac i una ABS de Sant Adrià de Besòs, el nombre total de confirmats per PCR se situa en 32.074 (259 més que en l’últim balanç), xifra que s’eleva a 39.180 amb totes les proves. Des de l’inici de la pandèmia han mort 4.455 persones a l’àrea (tres més reportades en les darreres hores). El risc de rebrot se situa en 160,66, pràcticament igual que fa 24 hores. El de la setmana de l’1 de setembre està en 188,05. L’Rt puja lleugerament fins a 0,94 (la setmana anterior estava en 0,97), i la taxa de confirmats per PCR els últims set dies és de 80,68 per cada 100.000 persones. A la regió hi ha 135 pacients ingressats (2 més que en l’últim balanç), 23 dels quals a l’UCI (mateixa xifra).A la ciutat de Barcelona, s’han registrat 31.238 casos confirmats per PCR des de l’inici de la pandèmia (239 més) i 38.145 amb totes les proves. Un total de 4.414 persones han mort per coronavirus en aquests mesos (dues més reportada en les darreres hores). Per altra banda, el risc de rebrot es manté pràcticament igual situant-se en 159,11 (en l’interval anterior era de 186,34 i la setmana del 25 d’agost era de 221,54). L’Rt puja lleugerament fins a 0,94, mentre que la setmana anterior era de 0,97. Hi ha 130 ingressats (2 més), 23 dels quals a l’UCI (ídem).Regió metropolitana nord: s’atura la baixada del risc de rebrotLa regió metropolitana nord suma 30.779 casos confirmats per PCR des de l’inici de la pandèmia (349 més que en l’últim balanç) i 35.774 amb totes les proves. El territori ha registrat 3.030 morts des de l’inici de la pandèmia (3 més que les informades fa 24 hores). El risc de rebrot puja una mica més d’un punt fins a 151,7 (era de 196,17 durant la setmana anterior), mentre que la velocitat de propagació del virus segueix per sota de l’1, en concret a 0,87. La setmana de l’1 de setembre al 7 va ser de 0,98. Per altra banda, la taxa de confirmats per PCR en els darrers set dies és de 80,54 per cada 100.000 habitants. Segons les últimes dades, hi ha 265 pacients ingressats (els mateixos), 33 a l’UCI (+1).A la ciutat de Sabadell, una de les capitals del Vallès Occidental, s’han registrat 3.650 casos confirmats per PCR de l’inici de la pandèmia, 25 més que en el darrer balanç. Comptant totes les proves, la xifra de casos s’eleva a 4.251. Des de l’inici de la pandèmia, la població ha registrat 379 defuncions, cap més que les informades fa 24 hores. El risc de rebrot puja tres punts en 24 hores i està en 168,57, però està clarament per sota dels valors de la setmana de l’1 de setembre (246,92). L’Rt puja lleugerament fins a 0,84 (inferior que la setmana anterior, quan era d’1,13), mentre que la taxa de confirmats per PCR és de 89,03 per cada 100.000 habitants. Hi ha 52 pacients ingressats (un més), sis dels quals a l’UCI (+1).A Terrassa, l’altra capital de la comarca, el nombre total de casos confirmats per PCR des de l’inici de la pandèmia és de 3.506 (47 més en les últimes hores), 3.982 amb totes les proves. Un total de 272 persones hi han mort durant els últims mesos (les mateixes). El risc de rebrot baixa uns 9 punts en 24 hores, fins a 242,09. La setmana de l’1 de setembre era de 305,47. L’Rt baixa fins a 0,96 (la setmana anterior era d’1,4) i la taxa de confirmats per PCR és de 125,53 per cada 100.000 habitants. Actualment hi ha 36 pacients ingressats (+6), quatre dels quals a l’UCI (mateixa xifra).El risc de rebrot de Badalona, on també s’han fet cribratges en barris concrets, torna a pujar després d’uns dies a la baixa i ara està en 146,96. La setmana anterior va ser de 247,45. L’Rt puja una mica en 24 hores i se situa en 0,74. Era de 0,96 entre l’1 de setembre i el 7. Des de l’inici de la pandèmia, la població ha registrat 4.122 casos confirmats per PCR (+63) i 250 defuncions (els mateixos). Hi ha 24 pacients ingressats (-1), tres a l’UCI (un menys).Regió metropolitana sud: els indicadors segueixen a la baixaLa regió sanitària metropolitana sud suma un total de 25.340 confirmats per PCR (220 més en les darreres hores) i 29.659 amb l’acumulat de totes les proves. Les persones que han mort per coronavirus són 2.403 (quatre més que les reportades fa 24 hores). El risc de rebrot baixa uns 5 punts en 24 hores i se situa en 129,44, ja per sota de la barrera dels 200. Va ser de 243,58 en la setmana de l’1 de setembre. La velocitat de propagació del virus segueix per sota de l’1 i està en 0,74, mentre que la taxa de confirmats per PCR és de 71,86 per cada 100.000 habitants. En aquesta regió, hi ha 111 pacients ingressats per la covid-19 (-1), dels quals 29 són a l’UCI (mateixa xifra).A l’Hospitalet de Llobregat s’han registrat 8.682 casos confirmats per PCR, 79 més respecte a les últimes dades. Tenint en compte totes les proves, el nombre de casos creix fins als 9.544. Les defuncions a la segona ciutat de Catalunya han estat 525 (dues més que les reportades fa 24 hores). El risc de rebrot puja vuit punts en 24 hores i està en 211,26. També està per sota del de la setmana de l’1 de setembre, quan va ser de 402,99. Per altra banda, l’Rt creix una miqueta i està en 0,76, per l’1,22 de la setmana anterior. Actualment hi ha 42 pacients ingressats (dos menys), 16 a l’UCI (els mateixos). Salut va començar el 21 d’agost un cribratge massiu als barris de Collblanc i la Torrassa, on es van detectar els primers grans rebrots de l’àrea metropolitana de Barcelona a principis de juliol. Al conjunt del municipi, el risc de rebrot va arribar a un pic de 905 el 21 de juliol.Catalunya central: risc a l’alça, també el de VicLa regió sanitària de la Catalunya central té un total de 8.492 casos confirmats per PCR, 111 més en les últimes hores. La xifra s’eleva a 10.383 si es tenen en compte les altres proves. Des de l’inici de la pandèmia han mort 1.630 persones en aquesta regió, una més que les reportades fa 24 hores. El risc de rebrot puja uns 17 punts en 24 hores i està en 169,31. La setmana anterior era de 112,72. La taxa de reproducció del virus puja mínimament en 24 hores, situant-se en 1,28 (la setmana de l’1 de setembre era de 0,84) i la taxa de confirmats per PCR per 100.000 habitants és de 75,23. La regió suma 34 pacients ingressats (set més respecte a l’última actualització), quatre a l’UCI (+1).A Vic, on s’ha dut a terme un cribratge massiu al barri del Remei, el risc de rebrot torna a pujar 45 punts i està en 298,23. És encara una mica inferior a la xifra de la setmana anterior (304,32). L’Rt puja a 0,94, quan la setmana de l’1 de setembre era de 0,81. A la capital d’Osona s’han notificat 1.030 casos confirmats per PCR des de l’inici de la pandèmia (21 més), 1.142 si es tenen en compte totes les proves. Per altra banda, el nombre de defuncions és de 94, les mateixes que fa 24 hores. Segons l’últim balanç hi ha sis pacients ingressats (+3), un a l’UCI (+1).Camp de Tarragona: el risc i l’Rt pugenAl Camp de Tarragona s’han registrat 5.301 casos confirmats per PCR, amb un creixement de 97 positius respecte a l’anterior balanç. Si es tenen en compte totes les proves, el nombre acumulat de casos des de l’inici de la pandèmia és de 5.827. En aquesta regió han mort 417 persones (dues més). El risc de rebrot puja cinc punts i està ara en 132,01, per sota del de la setmana de l’1 al 7 de setembre (170,52). L’Rt puja lleugerament en 24 hores i està en 0,85, mentre que la taxa de confirmats per PCR se situa en 68,24 per cada 100.000 habitants. Segons les últimes dades, hi ha 65 pacients ingressats (2 menys), 11 dels quals a l’UCI (+2).A Reus, on Salut va iniciar un cribratge i on es va detectar un brot a l’hospital, el risc de rebrot puja 2 punts en 24 hores i està en 171,58, però clarament per sota dels registres de la setmana de l’1 de setembre (288,43). L’Rt també puja i està ara en 0,80 (la setmana anterior va ser de 0,96), mentre que la taxa de confirmats per PCR és de 81,59 per cada 100.000 habitants. En l’última setmana (del 8 al 14 de setembre) s’han confirmat 90 casos. En aquesta ciutat, des de l’inici de la pandèmia s’han registrat 1.275 casos per PCR (25 reportats en les darreres hores) i 1.359 amb totes les proves. La capital del Baix Camp ha registrat 64 defuncions des de l’inici de pandèmia (una més), i té 22 persones ingressades (tres menys), dues d’elles a l’UCI (+1).Terres de l’Ebre: continua en risc moderatLa regió de les Terres de l’Ebre acumula, des de l’inici de la pandèmia, 1.058 casos confirmats per PCR (13 més que en el balanç anterior) i 1.243 si es tenen en compte la resta de proves. En aquesta regió han mort 64 persones (cap més respecte a l’últim balanç). El risc de rebrot està per sota dels 100, baixant un punt i mig en 24 hores (54,76). Per altra banda, la taxa de confirmats per PCR en els darrers set dies és de 25,96 per 100.000 habitants, mentre que l’Rt baixa i està en 1,08. Segons l’últim balanç, hi ha 3 pacients ingressats (-2), un a l’UCI (igual).Regió de Lleida: millora la situacióA la regió sanitària de Lleida, hi ha acumulats 11.099 casos confirmats per PCR, 15 més que el dia anterior. Són 11.726 si es tenen en compte totes les proves. Un total de 299 persones han mort per coronavirus des de l’inici de la pandèmia (les mateixes). Pel que fa al risc de rebrot, baixa nou punts i se situa en 137,34, per sota del registrat la setmana anterior (161,63). La velocitat de propagació es manté en 0,93, més alta que la setmana de l’1 de setembre (0,87). La taxa de confirmats per PCR del 8 al 14 de setembre és de 80,76 per 100.000 habitants. Hi ha 34 pacients ingressats (-4), 9 a l’UCI (mateixa xifra).Alt Pirineu i Aran: torna a pujar el risc de rebrotLa regió sanitària de l’Alt Pirineu i l’Aran ha registrat 855 casos confirmats per PCR (63 més en les últimes hores) i 1.006 sumant totes les proves. Un total de 29 persones han mort des de l’inici de la pandèmia (cap defunció reportada en les últimes 24 hores). El risc de rebrot torna a pujar i està en 316,44. La setmana de l’1 de setembre, la regió presentava un risc de 196,26. L’Rt baixa fins a 1,40, mentre que la taxa de confirmats per PCR és de 137,38 per cada 100.000 habitants. Les últimes dades assenyalen que hi ha 12 pacients ingressats (+2), un a l’UCI (mateixa xifra).Regió de Girona: el risc de rebrot es modera però no a Girona i a SaltA la regió sanitària de Girona, els casos confirmats per PCR acumulats són 10.177 (106 més), i pugen a 12.516 si es tenen en compte totes les proves. Des de l’inici de la pandèmia han mort 848 persones al territori (tres més que les informades en les darreres hores). El risc de rebrot baixa un punt i mig en 24 hores i està en 201,68, mentre que la setmana de l’1 de setembre va ser de 185,28. L’Rt segueix per sobre de l’1 i és d’1,15, i la taxa de confirmats per PCR del 8 al 14 de setembre és de 94,95 per cada 100.000 habitants. Hi ha 68 pacients ingressats (tres menys), 15 dels quals a l’UCI (-3).A la ciutat de Girona, el risc de rebrot segueix pujant 10 punts i ara és de 752,43, molt per sobre del de la setmana de l’1 de setembre, quan va ser de 297,81. La velocitat de propagació del virus segueix a l’alça i està en 1,99, mentre que la taxa de confirmats per PCR és de 247,42 per cada 100.000 habitants. La capital del Gironès suma 1.870 casos confirmats per PCR (24 més en comparació amb l’última actualització) i 2.382 si es tenen en compte totes les proves. El nombre de defuncions des de l’inici de la pandèmia és de 145, amb nou persones ingressades per coronavirus (+1), dues de les quals a l’UCI (-1).A la ciutat de Salt, on el 3 de setembre va començar un cribratge, el risc de rebrot torna a pujar 37 punts i se situa en 478,53. L’Rt puja també lleugerament i està en 0,70. Des de l’inici de la pandèmia, s’han confirmat per PCR 771 casos (11 més respecte a l’últim balanç) i 851 amb totes les proves. El nombre de defuncions és de 21 (cap en les darreres hores) i la xifra de pacients ingressats és de 7 (-1), un a l’UCI. Tant a Girona com a Salt s’han imposat noves restriccions en els últims dies.Girona, Manlleu i Salt, municipis amb més risc de rebrotGirona, Manlleu i Salt són els municipis catalans que apareixen en el rànquing amb el risc de rebrot més alt. Girona segueix en primera posició amb 752,43, 10 punts més que fa 24 hores. Manlleu passa de la tercera a la segona posició, amb un risc de 521, el que suposa 149 punts més en 24 hores. Tercer està Salt, que també empitjora de 441,4 a 478,53 (+37). Pel que fa a la taxa de transmissió, els tres municipis que la tenen més alta són Figueres (2,44), Tortosa (2,42) i Castellar del Vallès (2,35).


La visita de la policia a una podòloga obre el debat sobre com es defineixen les urgències sanitàries dels professionals liberals - Poble Andorrà\nEls agents van entrar a la consulta en haver rebut un avís respecte a que hi havia molta gent esperant\nEls professionals sanitaris d’especialitats com la fisioteràpia, l’odontologia, podologia o altres professions sanitàries es troben en situació de guàrdia i només poden atendre els casos urgents. El ministeri de sanitat no ha especificat en cada especialitat quina situació es considera urgent ja que ho s’ha deixat al criteri dels professionals. Aquest fet ha obert un debat en els col·legis ja que no tots pensen igual. La problemàtica va quedar ahir de manifest quan la policia es va presentar en la consulta d’una podòloga perquè, suposadament, havien rebut l’avís de que hi havia massa gent. La situació va ser estranya ja que els agents només es poden guiar per indicis com si els hi sembla que hi ha o no molts pacients, però no poden entrar a discutir si els casos són o no urgents. Aquest escenari és ampliable a d’altres professionals liberals sanitaris ja que com cadascun està aplicant el criteri propi no té perquè coincidir amb el de la resta del col·lectiu. Això ha derivat en que hi hagi consultes amb molts més pacients gent que d’altres i ha aixecat certa tensió entre els sectors. En un principi la posició del ministeri de sanitat era molt restrictiva i gairebé prohibia les visites en persona instant a que es fes telemàticament. El posicionament però s’ha relaxat i és el moment en què s’han generat discrepàncies, també sobre les mesures de protecció segons cada consulta.\nTita Cervera: "a Andorra ho tenen tot controlat perquè aquí són molt bons"\nAnem arreglats amb aquest Ministeri de Sanitat. Massa gent hi va haver degut a la xuleria, prepotencia i manera de fer dels policies que es van presentar a la consulta.\nPer això si que fan inspeccions, però no per les irregularitats que fa temps que el propi Col·legi de podòlegs denuncia davant del Ministeri i no es fa res… Pregunteu al Col·legi, que si són transparents com hauria de ser, us explicaran el gran Ministeri de Saut que tenim…\nAra ja no ens morirem de coronavirus, ens morirem de qualsevol altra cosa, ja que per aquest govern només existeix el coronavirus, qui tingui altres problemes que es faci fotre…


Arxius de Festes i tradicions - Pàgina 7 de 46 - TV Digital Ontinyent\nLes muixerangues unides en una Federació\n22/01/2018\tCultura, Festes i tradicions, L'Olleria, Vall d'Albaida\nAlgemesí va viure dissabte una jornada històrica per a les 21 colles muixerangueres d’arreu el territori. La Federació Coordinadora de Muixerangues (FCM) es va presentar oficialment al Museu Valencià de la Festa el dissabte de matí, després de la seua primera Assemblea General al Teatre Municipal. L’acte protocolari de constitució de la FCM va comptar amb el recolzament del conseller de Cultura, Vicent Marzà, que va destacar que “la cultura valenciana s’alçarà de nou amb este pas endavant amb una FCM on totes les colles fan pinya”. També l’alcaldessa d’Algemesí, Marta Trenzano, va destacar que “és un orgull que Algemesí haja sigut escollida per a la constitució de la FCM que ajudarà a escampar les nostres arrels, cultura i tradicions més enllà del nostre territori”. A més, estigueren presents a l’acte el director de l’Institut Valencià de Cultura, Abel Guarinos Vinyoles; la directora adjunta de música i cultura popular valenciana …\nOntinyent es bolca amb la interpretació del “Cant dels Angelets” a FITUR\n15/01/2018\tCultura, Festes i tradicions, Ontinyent\nOntinyent es bolcarà aquest dissabte 20 de gener amb la interpretació a la Fira Internacional de Turisme “FITUR” del “Cant dels Angelets”, cant d’origen gregorià que serveix com a preludi de les festes patronals de la ciutat. El regidor de Turisme, Pablo Úbeda; el President de l’Associació de Festes de la Puríssima, Salvador Pastor; l’estudiós de les Festes i Tradicions Local Rafa Gandia i la presidenta de les Cambreres de la Puríssima, Ana Mª Cabedo, donaven detalls hui d’una expedició de la que formaran part més de 150 persones, que es desplaçaran tant als dos autobusos fletats amb ajuda de la Diputació de València com en vehicles particulars. Pablo Úbeda incidia en què “enguany és una ocasió perfecta per a projectar a FITUR el Cant dels Angelets, després de la seua recent declaració com a Bé Immaterial de Rellevància Local. Els Angelets ens ajudaran a intensificar la promoció de les …\n03/01/2018\tDestacat, Festes i tradicions, Ontinyent\nEl pròxim divendres 5 de gener de 2018 Ontinyent acull la tradicional Cavalcada de Reis de la ciutat. Per segon any consecutiu, aquesta cita podrà ser seguida en directe per Internet a través de les càmeres de TV Digital Ontinyent. El nostre dispositiu tècnic i humà permetrà portar a qualsevol lloc del món aquesta desfilada plena de música i alegria. Com sempre, els ballets, els pastors i la resta de participants ompliran de màgia una cavalcada que conclourà amb l’arribada de ses majestats, Melcior, Gaspar i Baltasar, així com l’emissari reial Jacobo. La retransmissió de TV Digital Ontinyent oferirà aquesta Cavalcada des de la plaça de l’Ajuntament. A més a més, també es podrà gaudir de l’acte de l’Adoració, celebrat en finalitzar la desfilada. Podreu participar en directe, enviant els vostres missatges a les nostres xarxes socials i a través del nostre canal de WhatsApp i Telegram, en el telèfon …\nL’Associació d’Amics dels Reis Mags d’Ontinyent ha modificat l’horari de l’Arribada de Jacobo i la Cavalcada de Reis. En aquest sentit, la comitiva encapçalada per Jacobo i els seus patges, que el dia 5 de gener al matí arribarà a Ontinyent per la costereta, ho farà a les 11 hores, en lloc de fer-ho a les 11:30 hores, com era habitual. Així, el parlament de Jacobo a la plaça de l’Ajuntament també quedarà avançat, ja que després l’emissari i el seu seguici visitaran l’Hospital de la Beneficència. De vesprada, l’acte de l’adoració a la Parròquia de Sant Josep serà a les 18 hores, i mentre se celebra aquest acte donarà inici la Cavalcada, a aquesta mateixa hora. Anteriorment, la desfilada no començava fins a les 18:30 hores.\n02/01/2018\tFestes i tradicions, Ontinyent\nCentenars de xiquetes, xiquets i les seues famílies omplien el passat dissabte dia 30 la plaça de la Concepció d’Ontinyent per a acomiadar el 2017 i celebrar el “Cap d’Any Infantil” organitzat per l’Ajuntament i amb la col·laboració de Comerç In i la Colla de Campaners. Per cinqué any consecutiu, els més menut i menudes omplien de gom a gom la plaça i gaudien de tallers, música i xocolata amb mona. A les 18:30 hores arribava el moment de “les 12 campanades infantils”, tocades al campanar mòbil de la Colla de Campaners amb la presència de representants municipals. Cal recordar que el “Cap d’Any Infantil” és una activitat de la campanya nadalenca “Ontinyent Il·lusiona”, en la qual s’han inclòs també tallers, activitats d’animació infantil, campanyes de dinamització comercial, el Festival de Circ i Teatre al Carrer d’Ontinyent, el campament de Jacobo o el Mercat de Reis que tindrà lloc entre …\n29/12/2017\tFestes i tradicions, Infantil, Ontinyent\n“Ontinyent Il·lusiona”, la campanya nadalenca impulsada per l’Ajuntament d’Ontinyent amb la col·laboració de diverses associacions i entitats locals, acomiadarà l’any 2017 amb tot un seguit d’activitats aquest cap de setmana. En concret, la visita del carter reial, un trenet infantil, una xocolatada i la celebració del Cap d’Any Infantil faran als xiquets i xiquetes protagonistes en la vesprada del dissabte. La jornada començarà a les 16:30 hores a l’exterior de l’Església de Sant Rafel on els més menuts i menudes tindran l’oportunitat de saludar al patge dels Reis Mags, donar-li la seua carta i pujar al trenet infantil. A continuació, l’Associació de Comerciants de Sant Rafel oferirà als assistents una xocolatada. També en la plaça de la Concepció hi haurà xocolata i mona per a berenar les xiquetes i xiquets que s’apropen a les 17:30 hores per acomiadar el 2017 amb la celebració del Cap d’Any Infantil. A més del …\n27/12/2017\tFestes i tradicions, Ontinyent\nCom cada any, amb l’arribada del 31 de desembre, últim dia de l’any, torna la tradició de l’Home dels Nassos a Ontinyent. Enguany aquest particular personatge, que es caracteritza per ser difícil de veure, passarà pel barri del Poble Nou. L’activitat començarà a les 12 hores a la plaça de Sant Domingo, i la recerca del personatge pels carrers estarà amenitzada per les dolçaines del grup el Regall, que tocaran la típica cançó “Jo sóc l’home dels nassos i vaig per tot arreu, viatjant de poble en poble i mai ningú no em veu”. Per tancar el matí, hi haurà una xicoteta festa on uns músics d’AD Libitum posaran la música. Aquesta activitat està organitzada per l’Associació veïnal del Poble nou, la Coordinadora d’Escoles en valencià, el Casal Jaume I i l’Ajuntament d’Ontinyent.\nEs renova el campament de l’emissari Jacobo a l’ermita de Santa Anna amb ajuda de la Diputació\n26/12/2017\tFestes i tradicions, Ontinyent\nJacobo, l’emissari que cada any anuncia la visita dels Reis Mags a Ontinyent, comptarà enguany amb un renovat campament, en el XX aniversari de la seua primera instal·lació a l’ermita de Santa Anna. Gràcies a una subvenció d’al voltant de 13.800 euros de la Diputació de València, Jacobo tindrà un millorat campament a la seua disposició a l’ermita, on cada 4 de gener s’habilita aquest espai eventual on acudeixen més de 1.200 xiquets i xiquetes. La nova decoració emula els dissenys de la Mesquita de Còrdova i l’Alhambra de Granada, i està preparada per muntar-se en altra ubicació de ser necessari. El President de la Diputació i alcalde d’Ontinyent, Jorge Rodríguez, visitava aquest dissabte el renovat campament acompanyat per diversos regidors i membres de l’Associació d’Amics dels Reis Maigs, que cada any prepara el campament amb la col·laboració de l’Ajuntament, per destacar que “un any d’aniversari com aquest era un …\nEl programa “Ya vienen los reyes” en exclusiva a TV Digital Ontinyent\n20/12/2017\tCultura, Destacat, Festes i tradicions\nCom cada any, amb l’arribada del Nadal torna el tradicional programa de ràdio “Ya vienen los reyes”, organitzat per l’Associació d’Amics dels Reis Mags d’Ontinyent. Enguany, aquest programa fa el salt a la ràdio digital i serà emés en exclusiva per TV Digital Ontinyent, a través del nostre apartat de ràdio. El reporter Giorgio i el capità Haquif ens aproparan les seues aventures mentre acompanyen la caravana de ses Majestats els Reis d’Orient, en un programa presentat per Juanjo Barber, i es podrà escoltar en directe a www.TVdigitalOntinyent.com del 26 de desembre al 5 de gener, de les 13:30 a les 14 hores del migdia. Només caldrà polsar el botó “Ràdio en Directe” a la web. A més a més, després de l’emissió els programes estaran disponibles per escoltar-los a la web en qualsevol moment del dia, a través d’un servei de podcast. També podreu participar en el programa enviant …\nMultitudinària encesa de l’arbre de Nadal d’Ontinyent a la plaça de la Concepció\n11/12/2017\tFestes i tradicions, Ontinyent\nCentenars de menuts i majors donaven la benvinguda al Nadal el passat dissabte amb l’acte d’encesa de l’arbre reciclat d’onze metres que l’Ajuntament ve instal·lant als últims anys en la plaça de la Concepció. La 1a tinent d’alcalde, Rebeca Torró, va ser l’encarregada d’accionar l’interruptor que encenia les bombetes de baix consum d’aquest arbre d’onze metres, format per diverses branques de la poda d’arbres municipals. Aquest acte s’inclou dins de la campanya de dinamització “Ontinyent Il·lusiona”, posada en marxa per l’Ajuntament i diverses associacions per a promoure l’oci i el comerç a la ciutat en aquestes dates. La jornada començava amb tallers infantils al carrer Major i continuava amb un concert de nadales de la mà del grup de percussió i dolçaines La Colla, que precedia a una encesa de l’arbre de Nadal plena de color, amb canons de confeti i globus. Rebeca Torró, agraïa la bona acollida d’aquesta activitat …


El vel d'Harmonia: La Caputxeta i altres contes\nJúlia 6 de maig de 2019 a les 11:28\nFa pocs dies una amiga, mestra, estava la mar de contenta perquè les seves alumnes, adolescents, havien sabut veure 'el masclisme de Salvat-Papasseit', per allò de 'l'he comprada esclava, la vull fer lluir...' No sé on anirem a parar amb tanta ximpleria anacrònica.\nTeresa Costa-Gramunt 6 de maig de 2019 a les 12:38\nCrec que se n'està fent un gra massa, sí. Perquè en aquell temps n'hi havia, de masclisme, i això forma part del marc mental de l'època. Aquesta hauria de ser la lectura, em sembla. Gràcies pel comentari.


L'Estartit consuma la desfeta | Futfem.cat\nNo ha calgut esperar a la resta de resultats. La derrota de l'Estartit per 1 gol a 3 contra el Sant Pere sentencia les empordaneses a Primera Catalana. Un descens, el segon consecutiu, que confirma que el club blanc-i-vermell no travessa el seu millor moment. La històrica entitat que havia estat un dels referents del futbol femení ha passat de competir a la categoria de plata, a militar el pròxim curs a Primera Catalana en només dues temporades.\nL'absència de bons resultats havia condemnat l'equip a les últimes places i, amb només sis victòries en 28 jornades, els 26 punts sumats no han estat suficients per mantenir la categoria. En aquesta última jornada, l'equip de Paco Ruiz, que no ha volgut fer declaracions, depenia de guanyar i esperar que la resta de resultats de la jornada fossin favorables, però la derrota contra el Sant Pere ha fet que es consumés el descens sense conèixer el que passa a la resta de camps.\nEl partit, però, ha començat de manera sorprenent, amb un gol de María Fernández fregant el descans, al minut 41. El resultat ha agafat desprevinguts la resta d'equips implicats en el descens, però el marcador no acabaria sent aquest. A la represa, dues dianes de Blanca Cros en menys de deu minuts han capgirat el resultat. Silvia Masferrer, ja al minut 89, ha confirmat la victòria d'un Sant Pere que no arriba a l'objectiu dels 100 gols anotats (98), però que marxa de Preferent amb el premi de competir a Segona Divisió la pròxima temporada.


10 curiositats sobre Lost Girl i els seus protagonistes • Lesbicanarias | le Koncept\n10 curiositats sobre Lost Girl i els seus protagonistes\nLa quarta temporada de Lost Girl s’estrena demà noies. ¡L’espera per fi va a arribar a la seva fi! Sé que estan tan desesperades com jo per saber què li va passar a Lauren i a on va portar aquest fum negre misteriós a Bo. Així que he pensat que una manera divertida de celebrar el retorn de la sèrie és explicar-los 10 curiositats sobre Lost Girl i els seus personatges.\nAnna Silk va interpretar a una lesbiana a Being Erica\nEstimem a Anna Silk, d’això no en tinc cap dubte, però sabies que Bo no va ser el seu primer personatge lèsbic? Ja fa uns anyets (si llegeixes el blog des de fa molt ho recordaràs) Anna va participar en Being Erica fent el paper de la millor amiga enamorada d’Erica.\nSi no van tenir l’oportunitat de veure-la en aquest moment els recomano de tot cor que ho facin. Cassidy és molt diferent a Bo pel que fa a personalitat, però és igualment encantadora. Van a passar una bona estona veient l’episodi.\nLa mare de Bo és més jove que ella\nEn el desè episodi de la primera temporada vam conèixer a Saskia, la mare perduda de Bo. El capítol es deia “The Mourning After” i després d’aquest moment hem vist a Saskia en sis episodis més.\nEl graciós és que Inga Cadradranel que la interpreta és en realitat quatre anys menor que l’Anna Silk. Inga va néixer el 1978 i Anna el 1974.\nEl marit d’Anna Silk va fer de barman a Lost Girl\nCom saben els nostres tristos cors Anna Silk està feliçment casada i acaba de tenir el seu primer nadó. Però sabien que Seth Cooperman, el marit d’Anna, va aparèixer en la sèrie?\nSi tenen curiositat per veure en viu i en directe a un dels homes amb més sort en el món només han de posar el episodi nombre dotze de la tercera temporada i fixar-se en el bàrman traïdor a què Bo intenta interrogar.\nZoie Palmer és tremendament graciosa\nEn la sèrie Lauren és la científica intel·ligent, calmada i extremadament sòbria. No te la imaginàries fent una broma oi? Doncs fora de la pantalla Zoie Palmer és totalment el contrari. És una bromista total!\nSi encara no han tingut oportunitat de veure-la en acció, els recomano que es donin una passejada per YouTube i busquin els páneles de Lost Girl en la Comic Amb o entrevistes amb Zoie. Es van a riure una bona estona perquè la dona és genial!\nAquí els deixo un parell de vídeos perquè vagin començant.\nEl personatge de Lauren no era regular en la primera temporada\nAra mateix, la sèrie sense la nostra estimada doctora hot pants ens resultaria inimaginable oi? Però sabien que Lauren no era un personatge regular en la primera temporada. Doncs sí senyores, resulta que tot i que s’havia planificat que Bo fora bisexual els productors no podien endevinar la repercussió que tindria en el públic el personatge de Lauren.\nPer això durant tota la primera temporada el personatge de Lauren no va tenir tantes escenes com els altres i de fet no va sortir en tots els episodis. Però la gent es va fer escoltar tant a les xarxes socials com en el bloc oficial i Zoie Palmer va començar a ser regular en la segona temporada.\nZoie Palmer va fer el càsting de Lauren amb l’escena de el reconeixement mèdic.\nZoie Palmer va haver de fer 3 audicions per aconseguir el paper de Lauren. L’original, després van cridar de nou a les persones que millor ho havien fet i finalment el screen test amb Anna Silk per veure si les dues tenien química en pantalla.\nEn aquesta última prova les noies van fer dues escenes juntes, la de bar en la qual Bo està explicant com veu l’energia sexual de les persones i l’escena de el reconeixement mèdic en què Lauren li diu a Bo “Déu ets bonica!”. Dues de les nostres escenes favorites entre elles.\nRachel Skarsten va participar en Birds of Prey\nLost Girl no és la primera sèrie en què Rachel Skarsten ha estat una heroïna. El 2002 la rossa ja patejava del darrere com Dinah en Birds of Prey. Dinah comença com la protegida de Barbara i Helena, però a mesura que passa la temporada aconsegueix ser una més de l’equip i passeja darrere a la babalà amb els seus poders.\nEl que ens porta a una altra curiositat lesbicanaria.En l’episodi nombre vuit de la primera i (desgraciadament) única temporada de la sèrie anomenat “Lady Shiva”, es descobreix que la millor amiga de Dinah, el nom és Gaby és Lesbiana.\nKsenia Sol dóna suport a la causa anti bullying\nSi segueixen a Twitter a Ksenia Només s’hauran adonat que l’actriu és molt activa a l’hora de promocionar campanyes anti bullying. Sobretot l’organització Stand For The Silent alguna cosa que de per si ja és prou genial.\nPerò crec que el més bonic de tot és que Ksenia ha estat molt oberta a l’hora de parlar d’aquests temes i sincerar sobre el per què li resulten tan importants. L’actriu no ha tingut empatx a comentar en diverses entrevistes i páneles que l’apassiona aquest tema perquè ella mateixa va patir assetjament escolar i ho va passar molt malament. Si volen sentir-explicar-se perfectament en persona anar a minut 32:51 del primer vídeo i a l’02:37 de el segon.\nKsenia Sol aparèixer en la pel·lícula “Black Swan”\nKsenia Sol va tenir un petit paper a “Black Swan” la pel·lícula amb la qual Natalie Portman va guanyar l’oscar a millor actriu. Ksenia fa el paper d’una de les ballarines (per cert 01:00 prou sangrona) de la companyia per a la qual treballa Nina.\nÉs clar que la majoria de nosaltres recorda la pel·lícula per l’escena lèsbica entre Mila Kunis i Natalie Portman.\nKris Holden-Reid i Zoie Palmer són gamers\nJo estimo els videojocs i porto molts anys treballant en coses relacionades amb la indústria amb el que sempre intento descobrir a quines de les meves actors favorits els apassiona jugar. Doncs bé dues persones de l’repartiment de Lost Girl són super gamers.\nZoie Palmer és més de jocs de plataformes. L’actriu ha comentat en diverses ocasions que li agrada molt jugar a l’Ratchet And Clank i Jack and Daxter. Les dues sagues són boníssimes, si els agraden aquest tipus de jocs els recomano que els provin.\nKris Holden-Reid per la seva banda és un hardcore gamer de World of Warcraft li encanta el PvP i té molts personatges de nivell 90. Si a vostès els agrada jugar a l’WoW els interessarà saber que pertany a La Horda.\nper acabar amb magnificència les deixo amb dos vídeos més, el primer són els bloopers de la segona temporada perquè facin fora unes bones rialles i el segon un petit avançament de el programa especial que veurem el diumenge abans que s’estreni la quarta temporada de Lost Girl que els gaudeixin! Ens veiem el dilluns per comentar el primer episodi.\nSubscriu-te al llistat de correu!\nT’agradaria rebre els posts de lesbicanarias al teu email? Aconsegueix les millors ofertes llista de correu, et vam enviar un correu electrònic diari amb les notícies lesbicanarias del dia.\nJa estàs subscrita a lesbicanarias!\nTroba més notícies sobre: Anna Silk, Rachel Skarsten, Lost Girl\n← Visita a Bryce Canyon i passeig amb vaixell per Lake Powell\nJames Franco i el darrere d’escena de “la pitjor pel·lícula de la història” →